Tageldunt akken d-tekfa awal-is, tewala ɣer walen-is Riquet bu tcentuft yuɣal d lɛebd i ycebḥen mliḥ di ddunit, d win leɛmer tewala tiṭ. Kra qqaren-as bli maci d tawkilt it-yerran akka maɛna d tayri it-ibeddelen akka. Nnan-d belli tageldunt mi tettewali leḥraca-is, lexdayem-is akked wayen akk i yesɛa yelha ama d-tanefsit ama d-ṭbiɛa, tettu akk uguren i yesɛa di tfeka-is, belli icmet wudem-is, tuɣal tettwali-t d lɛbd n leɛali i yesɛan taɛrurt, xas akken tettewal-it itt-leɣwa mɛna nettat iɛjeb-as amzun akken ɣur-s d akeni i yekenna; qqarend belli allen-is sewḥacent, maɛna nettat tettewali-tent ttemucɛalent, si lketra n leḥmala tuɣal tettwali-t ulac d anwa it-yifen, ula d anezaren-is izeggaɣen tettewali-tent d lḥaǧa i yesɛan azal.